صوبہ سمرقند

صوبہ سمرقند ازبکستان دا اک صوبہ (ولایت) اے ۔ جہڑا دیس دے وشکارلے حصے چ زرفشان دریا دے طاس اتے واقع اے ۔ اسدا رقبہ 16،400مربع کلومیٹر تے لوک گنتی 32،70،800 اے ۔ صوبہ دی ٪75 آبادی پنڈاں چ وسدی اے ۔
صوبہ سمرقند دیاں ولگناں تاجکستان ، صوبہ نوائی ، صوبہ جیزک تے صوبہ قشقہ دریا نال لگدیاں نیں ۔
صوبہ جانکاری

صوبہ سمرقند 15 جنوری 1938ء چ قایم کیتا گیا تے ایہ 14 ضلعےآں چ ونڈیا ہویا اے ۔ اس صوبے دا راجگڑھ وسطی ایشیا دا تریخی شہر سمرقند(لوک گنتی:3،68،000) اے ۔دوجے وڈے شہراں چ بولونگور ، جمعہ (شہر) ، اشتیخان ، کتاقرغان ، اورگوت تے آقتاش نیں ۔
موسم
صوبہ سمرقند دا موسم بارانی براعظمی اے ۔
معیشت
سیاحت
سمرقند ازبکستان چ تاشقند مگروں ، معیشت ، سائنس تے رہتل دا دوجا وڈا مرکز اے ۔ سمرقند چ ازبکستان سائنس اکیڈمی دا آرکیالوجی انسٹیٹیوٹ واقع اے ۔ صوبہ سمرقند چ یونیسکو عالمی ورثہ دیاں کئی تھانواں نیں ، جس پاروں ایتھے سیاحاں ، پاندھیاں دی وڈی گنتی آندی اے ۔
قدرتی تے زمینی وسیلے
صوبہ سمرقند چ کافی قدرتی وسائل نیں ، جنہاں چ تعمیراتی شیواں جداں سنگ مرمر ، گرینائیٹ ، لائم سٹون ، کاربونیٹ تے چاک شامل نیں ۔ صوبے دیاں وڈیاں فصلاں کپاہ تے کنک اے ۔
صنعتاں
صنعتاں چ میٹل پروسیسنگ (گڈیاں تے کمبائناں دے پرزے) ، فوڈ پروسیسنگ ، ٹیکسٹا‏‏ئل تے سرامکس نیں ۔
صوبے چ اک چنگا آواجائی نظام اے ، جس چ 400 کلومیٹر توں ودھ ریل لین تے 4100 کلومیٹر پکیاں سڑکاں نیں ۔ صوبے چ مواصلات دا نظام وی ترقی یافتہ اے ۔
ضلعے
صوبہ سمرقند 14 ضلعےآں تے 4 شہراں چ ونڈیا ہویا اے ۔ صوبے دا راجگڑھ سمرقند شہر اے ۔

  ضلع دا ناں  ضلع دا راجگڑھ  1 ضلع بُولُونگُور  بولونگور 2 ضلع اشتیخان  اشتیخان  3 ضلع جمبائی  جمبائی 4 ضلع کاشرآباد  کاشرآباد 5 ضلع کتّہ قرغان پیشنبہ 6 ضلع نارپئے  آقتاش 7 ضلع نورآباد  نورآباد 8 ضلع آق دریا  لائیش 9 ضلع پختاچی  زیادین 10 ضلع پایارق  پایارق 11 ضلع پست درگام  جمعہ (شہر) 12 ضلع سمرقند  گل آباد 13 ضلع تائیلاق  تائیلاق 14 ضلع اُورگُوت  اورگوت
 حوالے 

باہرلے جوڑ

سمرقند صوبائی ویب سائیٹ

گٹھ:ازبکستان
گٹھ:ازبکستان دے صوبے
گٹھ:جغرافیہ